Juhtusin mina  täna Isetegija.net blogisid sirvima ja mis ma leidsin......  Käsitöökas ema   sai õpetust kuidas kerida vihis lõnga sedasi, et lõng jookseks seest ja ma kohe pidin selle oma blogisse kah ülesse märkima, sest ma armastan mitteveerevaid lõngakerasid.  Minul vihis lõnga polnud kodus, aga järeleproovimise isu oli suur. Võtsin siis esimese  kättejuhtuva villase lõnga kera ja kerisin ringi. Sai ta siis selline ja ma olen väga-väga rõõmus, et nüüd oskan ma kerida ka maavillast lõnga nii, et kerad püsivad minu juures :)  Aitähh siinkohal Käsitöökale emale, et oma blogisse lõngakerimise ülesse tähendas!